b'\n_START_ARTICLE_\nLaidavimas\n_START_PARAGRAPH_\nLaidavimas - sutartis, pagal kuri\xc4\x85 laiduotojas u\xc5\xbe atlyginim\xc4\x85 ar neatlygintinai \xc4\xafsipareigoja atsakyti kito asmens kreditoriui, jeigu tas asmuo, u\xc5\xbe kur\xc4\xaf laiduojama, ne\xc4\xafvykdys visos ar dalies savo prievol\xc4\x97s._NEWLINE_Laidavimas atsiranda sudarius laidavimo sutart\xc4\xaf arba \xc4\xafstatym\xc5\xb3 ar teismo sprendimo pagrindu. Laidavimu gali b\xc5\xabti u\xc5\xbetikrinamas tiek esamos, tiek ir b\xc5\xabsimos prievol\xc4\x97s \xc4\xafvykdymas. Negali b\xc5\xabti laiduojama u\xc5\xbe didesn\xc4\x99 sum\xc4\x85, negu skolininkas skolingas. Laidavimas negali b\xc5\xabti suvar\xc5\xbeytas ir kitokiu b\xc5\xabdu. Jeigu laiduojama suma vir\xc5\xa1ija skol\xc4\x85, tai ji turi b\xc5\xabti suma\xc5\xbeinta iki skolos dyd\xc5\xbeio.\n_START_SECTION_\nSutarties forma\n_START_PARAGRAPH_\nLaidavimo sutartis turi b\xc5\xabti ra\xc5\xa1ytin\xc4\x97. Ra\xc5\xa1ytin\xc4\x97s formos nesilaikymas laidavimo sutart\xc4\xaf daro negaliojan\xc4\x8di\xc4\x85.'